b'\n_START_ARTICLE_\nMark Twain\n_START_SECTION_\nZgodnje \xc5\xbeivljenje\n_START_PARAGRAPH_\nOpravljal je ve\xc4\x8d poklicev. Tako je bil tiskar, ladijski pilot na reki Misisipi, konjenik prostovoljec v ameri\xc5\xa1ki dr\xc5\xbeavljanski vojni, rudar, \xc4\x8dasnikar in pisatelj. Potoval je po Evropi in Bli\xc5\xbenjem vzhodu. Bil je tudi eden redkih prijateljev Nikole Tesle. Iz njegovega \xc5\xbeivljenja je znanih veliko anekdot._NEWLINE_Samuel Langhorne Clemens je rojen v mestu Florida v dr\xc5\xbeavi Missouri 30. novembra 1835. Bil je sin Jane (poro\xc4\x8dena Lampton; 1803\xe2\x80\x931890), iz Kentuckya, in Johna Marshalla Clemensa (1798\xe2\x80\x931847) iz dr\xc5\xbeave Virginija. Twain je \xc5\xa1esti od sedmih otrok, a le trije so pre\xc5\xbeiveli otro\xc5\xa1tvo: Orion (1825\xe2\x80\x931897); Henry (1838\xe2\x80\x931858); in Pamela (1827\xe2\x80\x931904). Njegova sestra Margaret (1833\xe2\x80\x931839) je umrla, ko je bil star 3 leta, brat Benjamin (1832\xe2\x80\x931842) \xc5\xa1e tri leta kasneje, bolezni so hudo pre\xc4\x8desale dru\xc5\xbeino._NEWLINE_Leta 1847 pri Twainovih enajstih letih umre njegov o\xc4\x8de, tedaj odvetnik in sodnik. Premine zaradi plju\xc4\x8dnice. Leto kasneje je Twain zapustil \xc5\xa1olo po petem razredu, da postane tiskarjev vajenec. Leta 1851 je napredoval v slu\xc5\xbebi (zdaj name\xc5\xa1\xc4\x8da \xc4\x8drke), pri\xc4\x8denjal pa se ukvarjati s pisanjem \xc4\x8dlankov in sme\xc5\xa1nih orisov za \xc4\x8dasopis Hannibal Journal. Pri osemnajstih letih je zapustil Hannibal in pri\xc4\x8dnel delati kot tiskar v New Yorku, Philadelphiji, St. Louisu in Cincinnatiju. Pridru\xc5\xbei se sindikatu tiskarjev in se u\xc4\x8di v javni knji\xc5\xbenici zve\xc4\x8der, da bi si pridobil \xc5\xa1ir\xc5\xa1o izobrazbo._NEWLINE_Twain se nato posveti otro\xc5\xa1ki ambiciji biti kapitan parnika. Ko prepri\xc4\x8da brata, da dela z njim na parniku, brat \xc5\xbeal umre pri nesre\xc4\x8di, saj parnik eksplodira. Ker je sam sanjal nekaj podobnega mesec prej, se pri\xc4\x8dne aktivno ukvarjati s parapsihologijo. Ker se je po\xc4\x8dutil krivega za bratovo nesre\xc4\x8do, je na to temo veliko deloval in prebral. S parnikom in delom na reki vztraja do ameri\xc5\xa1ke dr\xc5\xbeavljanske vojne leta 1861, ko se re\xc4\x8dni promet resno ustavi. Za kratek \xc4\x8das je vojak odcepljenih dr\xc5\xbeav Konfederacije  Nato je \xc5\xa1el v Nevado in delal za svojega brata, tedaj tajnika regijskega teritorija.\n_START_SECTION_\nZakonska zveza in otroci\n_START_PARAGRAPH_\nOb sre\xc4\x8danju in dopisovanju leta 1868-1869 se Twain in Olivia Langdon vedno bolj spoznavata in ljubita. \xc4\x8cetudi je zavrnila njegovo prvo snubljenje, je v drugo po dveh mesecih privolila. Februarja 1870 se poro\xc4\x8dita v dr\xc5\xbeavi New York, kjer dobi tudi o\xc4\x8detovo privoljenje. Sama je bila iz liberalne premo\xc5\xbene dru\xc5\xbeine. Njena poznanstva so mu odprla svet abolicionistov, socialistov in ateistov in aktivistov za \xc5\xbeenske pravice in dru\xc5\xbebeno enakost. Imela sta tri h\xc4\x8dere in sina, sin Langdon je umrl bolehen pri 19.letih. Zakon je trajal 34 let do njene smrti leta 1904. Vsi \xc4\x8dlani dru\xc5\xbeine Clemens so pokopani v Elmiri, kraju, kjer sta se tudi poro\xc4\x8dila._NEWLINE_Twain se je preselil z dru\xc5\xbeino v Hartford, Connecticut, kjer je zgrajena hi\xc5\xa1a z njegovim imenom. Tu je napisal ve\xc4\x8dino svojih klasi\xc4\x8dnih romanov po katerih je najbolj poznan: Prigode Toma Sawyerja (1876), Princ in bera\xc4\x8dek (1881), Prigode Huckleberrya Finna (1885), in Jenki na dvoru kralja Arthurja (1889)._NEWLINE_Twain je potoval po svetu v ve\xc4\x8d turnejah, predavanja in potopisi so tudi pomemben del njegove knji\xc5\xbeevne ponudbe pa tudi tedaj znaten vir prihodkov. Prva turneja je obsegala le pot po Sredozemlju, \xc5\xbee drugo turnejo je pa je popisal tudi v knjigi Ameri\xc4\x8dan v Evropi (1880), ki je prevedena tudi v slovenski jezik.\n_START_SECTION_\nLjubezen do znanosti in tehnologije\n_START_PARAGRAPH_\nTwain je bil fasciniran z znanostjo in znanstveno preiskavo. Razvil je bli\xc5\xbenje in trajno prijateljstvo z Nikolo Teslo._NEWLINE_Twain je patentiral tri izume, vklju\xc4\x8dno z "Izbolj\xc5\xa1avo na nastavljivih in lo\xc4\x8dljivih oprijemk za obla\xc4\x8dila" (naramnice za ljubitelje kvizov). Najbolj tr\xc5\xbeno uspe\xc5\xa1en izum je bila samolepljiv album, za lepljenje \xc4\x8dlankov, izrezkov si potreboval le rahlo navla\xc5\xbeiti stran albuma._NEWLINE_Twainov roman Yankee na dvoru kralja Arthurja (1889), je predstavil \xc4\x8dasovno potovanje in popis tehnolo\xc5\xa1kih napredkov med razli\xc4\x8dnimi obdobji. Tip zgodbe je postal pogost motiv znanstvene fantastike, kjer je bistvo zgodbe konflikt med tehnologijo in idejami.\n_START_SECTION_\nFinan\xc4\x8dne te\xc5\xbeave\n_START_PARAGRAPH_\nTwain je pridobil veliko denarja s pisanjem, a ga je tudi veliko pognal na izume in investicije. Twain je na primer potro\xc5\xa1il prav premo\xc5\xbeenje, za tipkalni kompozitni tipkalni stroj. \xc4\x8cude\xc5\xbena nova priprava Paige Compositor se je velikokrat pokvarila, Twain pa je v njo investiral $300,000 (equal to $8.200.000 prera\xc4\x8dunano, da se izlo\xc5\xbei inflacijo ) v letih 1880\xe2\x88\x921894; preden bi lahko bila izpopolnjena, je bila \xc5\xbee zastarela ob pojavi linotipske tiskarske naprave. Tako je izgubil velik del svojih dobi\xc4\x8dkov pa tudi velik del \xc5\xbeenine dedi\xc5\xa1\xc4\x8dine._NEWLINE_Twain je prav tako izgubil denar na ra\xc4\x8dun svoje zalo\xc5\xbeni\xc5\xa1ke hi\xc5\xa1e Charles L. Webster and Company, ki je sprva bila zelo uspe\xc5\xa1na s spomini Ulysses S. Granta, a je kmalu pri\xc4\x8dela izgubljati zaradi neuspe\xc5\xa1nih izdaj, \xc5\xa1e posebej \xc5\xbeivljenjepisa Pope Leo XIII._NEWLINE_Pred bankrotom se je re\xc5\xa1il s prodajo doma v Hartfordu in potovanju po Evropi. Dopisovanje, potopisi, \xc4\x8dlanki za \xc4\x8dasopise, predavanja so mu omogo\xc4\x8dili finan\xc4\x8dno re\xc5\xa1itev, morje pa je bilo dobrodo\xc5\xa1lo za obolelo h\xc4\x8di Susy. Do maja 1895 je dru\xc5\xbeina \xc5\xbeivela predvsem v Franciji, Nem\xc4\x8diji in Italiji, sam pa je zaradi finan\xc4\x8dnih zadev nekajkrat vmes odpotoval v New York, kjer je izbiral najcenej\xc5\xa1e sobe._NEWLINE_Twainovo pisanje in predavanja, pa tudi pomo\xc4\x8d novega prijatelja, je privedlo do popolnega finan\xc4\x8dnega okrevanja. V jeseni 1893 se spozna in ohranja 15-letno prijateljstvo s finan\xc4\x8dnim poznavalcem Henry Huttleston Rogersom, vodjo podjetja Standard Oil. Rogers svetuje Twainu, da razglasi bankrot aprila 1894. Nato Rogers svetuje prehod avtorskih pravic preteklega pisateljevanja na njegovo \xc5\xbeeno, da nadaljnji dohodki niso na voljo upnikom. Rogers nato prevzame v oblast vse Twainove posle in uspe\xc5\xa1no popla\xc4\x8da vse upnike._NEWLINE_Twain sprejme ponudbo celoletne svetovne turneje predavanj julija 1895 in tako izpla\xc4\x8da prav vse svoje upnike do konca, \xc4\x8detudi ni bil ve\xc4\x8d pravno zavezan k izpla\xc4\x8dilu. Ob vrnitvi v Ameriko se loti politi\xc4\x8dne teme in postane najbolj viden predstavnik boja proti imperializmu, kar postane njegova klju\xc4\x8dna tema, ki jo odpira v vseh medijih, kjer nastopa. Januarja 1901 postane tudi predsednik Ameri\xc5\xa1ke protiimperialisti\xc4\x8dne lige v New Yorku.\n_START_SECTION_\nPredavanja, deklamacije, oralni nastopi\n_START_PARAGRAPH_\nTwain in njegovi nastopi so bili predmet velikega povpra\xc5\xa1evanja, nastopi so bili polni humorja in niso zahtevali veliko priprav organizatorja, nastopi so bili tako zelo podobni stand-up komediji. Nastopal je v mnogih klubih, kjer je tedaj bilo \xc5\xbeenskam prepovedan vstop. Veliko tedanjih klubov je imelo velik poudarek na igrah in presti\xc5\xbeu, imenovanje ali nagrada kluba pa velika \xc4\x8dast za mo\xc5\xa1kega kateregakoli sloja.\n_START_SECTION_\nKasnej\xc5\xa1e \xc5\xbeivljenje in smrt\n_START_PARAGRAPH_\nPo smrti h\xc4\x8dere Susy, ki je umrla od meningitisa, Twain do\xc5\xbeivi dalj\xc5\xa1e obdobje depresije. Smrt \xc5\xbeene Olivie leta 1904 in druge h\xc4\x8dere Jean na bo\xc5\xbei\xc4\x8dni ve\xc4\x8der 1909, so poglobili oto\xc5\xbenost. Maja istega leta nenadno umre tudi njegov bli\xc5\xbenji prijatelj Henry Rogers. Leta 1906 pri\xc4\x8dne s pisanjem avtobiografije kot podlistek revije North American Review. Aprila istega leta je Twain sli\xc5\xa1al, da je njegova prijateljica Ina Coolbrith izgubila skoraj vse ob potresu 1906 v San Franciscu in tako prostovoljno ponudi podpisane portrete za dra\xc5\xbebo v njeno dobro. Za dodatno pomo\xc4\x8d prijateljici se dogovori za vnovi\xc4\x8dno sedenje s slikarjem Georgem Whartonom Jamesom, ki ga je slikal za \xc5\xa1tiri nove portrete. Twain je na koncu izredno cenil njegove zadnje napravljene portrete. Poleg portretov in nekaj fotografij, obstajajo le \xc5\xa1e njegovi posnetki, ki jih je posnel Edison na obisku pri Twainu.._NEWLINE_Oxford Univerza je podelila Twainu \xc4\x8dastni doktorat (D.Litt.) leta 1907._NEWLINE_V svoji ve\xc4\x8dni \xc5\xbeelji, da pove\xc5\xbee znanost s \xc4\x8dlove\xc5\xa1ko minljivostjo je tudi ob zadnjih dnevih primerjal svoje \xc5\xbeivljenje z opa\xc5\xbeanjem kometa.\n_START_SECTION_\nDelo\n_START_PARAGRAPH_\nNajbolj izstopajo\xc4\x8de delo so Prigode Huckleberryja Finna, a napisal celo vrsto izrednih knji\xc5\xbeevnih del, esejev, potopisov. Prevedeni naslovi so na voljo v slovenskem jeziku, letnice pa veljajo za prvo izdajo dela.'